gu gu gu fr en gu gu la gu en gu en en en gu gu gu gu gu gu gu gu gu gu gu gu gu gu gu gu en en en gu en gu gu gu gu gu gu gu gu en en en gu en gu gu gu gu en en en gu en gu gu gu gu gu gu gu en en en gu en gu gu gu gu gu gu en en en gu en gu gu gu gu gu gu gu gu gu gu gu gu en gu en en en gu en gu gu gu gu en en en gu en gu gu gu gu gu gu gu en en en en gu en gu gu gu gu en en en gu en gu gu gu gu en en en gu en gu gu en en en gu en gu gu gu gu gu en en en gu en gu gu en en en gu en en en en en gu en en en en en gu cs en da cs en cs cs en cs en en cs cs en en cs cs en en en en en cs cs da cs cs cs en cs cs en da cs en en cs da en cs cs da en da cs en en cs cs en en en cs cs da en da cs en en cs cs en en en cs cs da en da en en en cs cs en en en cs da da en da en en en fr gu en en en en en en en en
હું જે વિચારું છું તે હું લખું છું, હું જે લખું છું તે મને ગમે છે.
Showing posts with label ગાંધીનગર. Show all posts
મારા વ્હાલા બાળકોને - ૧
આજથી એક મહિના પહેલાં - એટલે કે ૩જી એપ્રિલ ૨૦૧૮ ના રાત્રે ૧૨:૫૭ અને ૧૨:૫૮ એ તમારો જન્મ થયો. ૧૨:૫૭એ રુદ્રરાજનો અને ૧૨:૫૮એ રીવાંશીનો.
એમ તો હજી તમારે આ દુનિયામાં અવતરવાના સમયને દોઢેક-મહિના ની વાર હતી. પણ ૨જી એપ્રિલના અચાનક તમારા મમ્મીને રાત્રે ૧૧:૩૦ વાગ્યાની આસપાસ દવાખાને અમદાવાદ લઇ જવા પડ્યા અને પછી ૩જી ના તમારો જન્મ થયો. હું અને તમારા નાનીમા લેબર રૂમની બહાર હતા અને અમે તમારો રડવાનો અવાજ સાંભળેલો. અમારી સાથે અમે આપણે જેમના મકાનમાં રહીએ છીએ એ કાપીલામાંસીને પણ લીધેલાં. અને પછી થોડી વારમાં આપળી સામે રેહતા ગોપાલભાઈ અને હર્ષાભાભી પણ આવી ગયેલા.
પણ અધૂરા મહીને જન્મેલા હોવાથી તમને જયારે મને ડોક્ટર્સ એ જોવા બોલાવેલો ત્યારે જણાવેલું કે તમને બંને ને NICU માં ખસેડવા પડશે અને રુદ્રરાજને થોડી વધારે તકલીફ હોવાથી એને સ્ટર્લીંગ હોસ્પિટલ લઇ જવો પડશે. આમ હું અને ગોપાલભાઈ તરત ડોક્ટર્સની એમ્બુલન્સ પાછળ ગોપાલભાઈની ગાડીમાં ભાગ્યા. રીવાંશીને ડોક્ટરની નવરંગપુરા વાળી હોસ્પીટલમાં ઉતારી બીજા ડોક્ટર્સ રુદ્રરાજને લઈને તરત સ્ટર્લીંગમાં ગયા.
સ્ટર્લીંગમાં ખાસ્સી વાર સુધી CT Scan ચાલ્યું. રુદ્રરાજ, ત્યારે હું તારી પાસે CT Scan રૂમમાં જ હતો. તું સચ્ચે, એક ખુબ બહાદુર અને સહનશીલ દીકરો છે. તને શ્વાસ લેવામાં ઘણી તકલીફ હોવા છતાં તું હિંમત હાર્યા વગર હાથ-પગ ઉલાળતો રહ્યો. મારાથી તારું દર્દ ન જોવાતું હોવા છતાં મને તારા પર એ વખતે ખુબ જ ગર્વ થયો. અંતે ડોક્ટર્સને બહું સ્પષ્ટતા ન થઇ અને તને સ્ટર્લીંગના NICU માં મૂકી ને મને કહ્યું કે હવે તમારે તરત અમારી સાથે રીવાંશીને જ્યાં રાખી છે ત્યાં આવવું પડશે કારણ કે એને પણ શ્વાસ લેવામાં થોડી તકલીફ હતી. ગોપાલભાઈ સ્ટર્લીંગની બધી પ્રોસેસ કરવા રોકાયા અને હું ડોક્ટર્સ સાથે જ એમની ગાડીમાં નવરંગપુરા આવવા નીકળી પડ્યો.
રીવાંશીને જોઈ ત્યારે એ થોડા-ઘણાં અંશે તકલીફ મુક્ત હતી અને આરામમાં હતી. એટલી વારમાં ગોપાલભાઈ પણ ત્યાં આવી ગયા અને અમે તમારી મમ્મીને જ્યાં રાખી ત્યાં આવ્યા. ત્યાં સુધીમાં તમારા દાદા-દાદી-ચાચું (યશદીપ) આવી ગયા અને બીજી બાજુ તમારા નાનાબાપુ પણ આવી ગયા.
તમારી મમ્મી તમારી ચિંતા કરતી અડધી થઇ ગઈ હતી. એક તો એમ પણ એમણે તમને જોયા નો'તા કારણ કે તમને તરત NICU ખસેડવા પડે એમ જ હતા. તમારી મમ્મીએ ખાલી તમારો અવાજ જ સાંભળેલો, જોયા નો'તા એટલે વધારે ચિંતિત હતી.
સવાર સુધી અમે બધા જગ્યા અને પછી સવારે ૧૦ વાગ્યાની આસપાસ ડોક્ટરની હોસ્પિટલ પહોચ્યાં અને બંનેની તબિયત વિષે પૂછ્યું. ડોક્ટરને રુદ્રરજની ચિંતા વધારે હતી. રીવાંશી બાકી બધી રીતે નોર્મલ હતી. અને ગઈકાલથી રાતનો મારા ગળામાં ભરાયેલો ડૂમો અચાનક ડોક્ટરની કેબીનમાં બહાર ઠલવાયો. હું ખુબ રડ્યો.
એ પછીના દિવસો ઘણાં કપરા રહ્યા. રુદ્રજની એન્ડોસ્કોપી પણ થઇ. એ ૬-૭ દિવસ સ્ટર્લીંગમાં રહીને પછી એની બહેન રીવાંશી પાસે ડોક્ટરની પોતાની હોસ્પીટલમાં આવ્યો. આજે એક મહિનો થયો. તમે બંને હજી ત્યાં હોસ્પિટલમાં જ છો. સ્વસ્થ થઈને જલ્દી ઘરે આવો એવી પ્રાર્થના રોજ બધા કરીએ છીએ.
તમારા બંનેની હિમ્મતને મારે દાદ આપવી પડે. રોજ રોજ તમને ઇન્જેક્શન આપવા પડે છે. અને ત્યારે તમને છાના રાખવા અમે તમારી સાથે પણ નથી હોતા એનું અમને દુઃખ છે. વર્ષો પહેલાં મેં લખેલી એક કવિતા યાદ આવે છે.
તમારા નામ કેવી રીતે પડ્યા?
તમારી રાશી છે તુલા. જેના અક્ષર આવે "ર" અને "ત". તમારી રાશી જયારે મને ખબર પડી ત્યારે તો તમારા નામ વિષે વિચારવાની અમારી શક્તિ કે હાલત જ નો'તી. જ્યાં ડોક્ટર ખુદ તમારી ચિંતા કાર્ય હોય ત્યાં તમારા નામ તો કઈ રીતે અમારાથી વિચારાય? પણ એ વખતે હું શંકર ભગવાન ને ખુબ પ્રાર્થના કરવા લાગેલો અને મોબાઈલમાં પણ કઈક શંકર ભગવાન વિષે વાંચતો હતો અને મારી નજર "રુદ્ર" શબ્દ પર પડી. અને એજ ક્ષણે મેં નક્કી કરેલું કે હું રુદ્રરાજ કે રુદ્રદેવ એવું નામ પડીશ.અને પછી એટલે તારું નામ રાખ્યું "રુદ્રરાજસિંહ"
રીવાંશીના નામ પાછળ અમે બધાયે ઘણું વિચાર્યું. ઘણા નામ જોયા. પણ બધાને રીવા ગમતું હતું. મને પણ રીવા ગમતું હતું કારણ કે મારા પ્રિય સાહિત્યકારોમાં ના એક એવા સ્વ. ચંદ્રકાંત બક્ષીએ પણ એમની દીકરીનું નામ રીવા પાડેલું. પણ પછી આપણામાં દીકરીના નામ પાછળ "બા" લાગે અને રીવાબા મને નો'તું ગમતું. એટલે પછી રીવાંશી પાડ્યું. એમ પણ તમારા મમ્મીને પણ રીવા કરતા રીવાંશી વધારે પસંદ હતું. અને એટલે પછી તમારું નામે રાખ્યું "રીવાંશીબા".
બીજું લખવું ઘણું છે, વાતોય ઘણી કરવી છે, પણ તમારા વગર સાવ લાગણીશૂન્ય થઇ જવાય છે. હવે જલ્દી જલ્દી ઘરે આવી જાઓ એવી પ્રાર્થના સાથે,
પોસ્ટ સ્ક્રિપ્ટ : તમારા દરેક જન્મદિવસે આવો એક પત્ર મારા તરફથી આવશે.
Email ThisBlogThis!Share to TwitterShare to FacebookShare to Pinterest
Labels: અંગત, અમદાવાદમાં, કિરણ, ગાંધીનગર, ચંદ્રકાંત બક્ષી, બાળકો
એ જૈફ વયના યુગલને સલામ
મારા ઘરથી ઓફીસ વચ્ચેનું અંતર આશરે ૯-૧૦ કિલોમીટરનું છે. ઓફિસનો ટાઈમ ૯:૩૦ હોવા છતાં હું ૫-૧૦ મિનીટ વહેલા પહોચાય એ રીતે ઘરેથી નીકળું છું.
વહેલાં નીકળવાના ૨ કારણો છે :
(૧) ઓફીસ જવાના રસ્તે સાબરમતી નદી, નદી કિનારે આવેલા ગામડાઓ અને ખેતર આવે છે. મને આવું કુદરતી વાતાવરણ ઘણું ગમે. એટલે એકટીવા ધીમે ધીમે ચલાવતા હું રસ્તે આવતું આ બધું જોવું છું અને માણું છું. મન પ્રફુલ્લિત થઇ જાય અને માંહ્યલા (આત્મા) ને શાંતિ મળે.
(૨) બીજું કારણ એ છે કે આવા પ્રાકૃતિક રસ્તા પર જતાં મારું મન એકાંત અનુભવીને સારા વિચારે ચડે છે. મનને શાંતિ મળે છે.
આવા જ એક દિવસે મેં એક જૈફ વયના યુગલને રસ્તાની કિનારે ચાલતા જોયું. ખેતરે મજૂરી કરવા જતા હોય એવું લાગ્યું. ભાદરવા મહિનાના તાપમાં (કે ઉકળાટમાં ???) ચાલીને જતા હતાં. પરસેવે રેબઝેબ હતાં. પણ એમના ચેહરા પર ગજબની ખુશી હતી. ખુબ જ સંતોષી જીવ લાગ્યા.
ત્યારે મને વિચાર આવ્યો કે માણસ દિલથી ખુશ હોવો જોઈએ અને ભગવાને જે આપ્યું છે તેના માટે ભગવાનનો આભાર વ્યક્ત કરવો જોઈએ. જે આપ્યું છે તેના માટે સંતોષ હોવો જોઈએ. એ જ ભગવાનને સાચી રીતે થેંક યુ કહેવાની રીત છે એવું હું માનું છું.
આપણે એ.સી. વાળી ઓફિસ અને ઘરમાં બેસીને, કહેવાતી બધીજ ભૌતિક  સગવડતાઓ ભોગવતા હોવા છતાં સંતોષી નથી, સુખી નથી. અને એ યુગલ જાણે નવા જ લગ્ન કરીને આવ્યું હોઈ એ રીતે ખુશ થઈને, ભગવાનને થેંક યુ  કહેતા કહેતા, ચાલીને મજૂરીએ જતું હતું. ધન્ય છે.
Posted by Yashpalsinh Jadeja at 11:06:00 PM
Email ThisBlogThis!Share to TwitterShare to FacebookShare to Pinterest
Labels: ગાંધીનગર, પ્રેમ, વાતાવરણ
Friday, May 20, 2016
આ વર્ષે ઉનાળો ખુબ જ આગ ઝરતો રહ્યો. તાપમાન 49 ડીગ્રી સે. સુધી પહોચ્યું અને હજુ આવનારા દિવસોમાં 50 વાતે તો નવાઈ નહિ. નસીબજોગે ઓફિસમાં એ.સી. છે એટલે બપોરનો સમય આરામપૂર્વક નીકળી જાય છે પણ રાત્રે સુતી વખતે ખુબ જ ગરમી લાગે છે.
ગરમી થી બચવા ગઈ કાલે વોટર કૂલર લઇ આવ્યો.
આશા રાખીએ આ વખતે વરસાદ વહેલો આવે અને પુષ્કળ આવે.
Posted by Yashpalsinh Jadeja at 8:09:00 PM
Email ThisBlogThis!Share to TwitterShare to FacebookShare to Pinterest
Labels: અમદાવાદમાં, ગાંધીનગર, વરસાદ, વાતાવરણ
Thursday, April 28, 2016
ગઈ કાલે જીવનના 30 વર્ષ પુરા કર્યા. સાંજ સુધી તો દિવસ સામાન્ય રહ્યો. આખો દિવસ ઓફીસના કામમાં અને બધાં મિત્રોના કૉલ અને મેસેજીસના જવાબો આપવામાં ગયો.
પછી સાંજે ઘરે આવ્યા પછી હું અને કિરણ બહાર ફરવા ગયા - અગોરા મોલ. ઘરની થોડી ચીજ-વસ્તુઓ લીધી.
ઘરે આવીને હું ફરી મોબાઈલ પર વ્યસ્ત થઇ ગયો. એ દરમિયાન કિરણ રસોડામાં ગઈ અને મારી જાણ બહાર એને ડાઈનીંગ ટેબલ પર મીણબત્તીઓ મૂકી ને શણગારી. અને પછી મને ડાઈનીંગ રૂમમાં બોલાવી અને અમે કેન્ડલ-લાઈટ ડીનર કર્યું.
જમ્યા પછી એને મને એક પુસ્તક આપ્યું ગીફ્ટમાં - "યુ આર ધ પાસવર્ડ તો માય લાઈફ". સુદીપ નાગરક્ર દ્વારા લિખિત આ પુસ્તક નું નામ મેં પેહલી વખત સાંભળ્યું. પણ મને એનું ટાઈટલ ગમી ગયું. કિરણએ પણ ટાઈટલ જોઇને જ ખરીદ્યું.
અને પછી થોડી વારમાં ઘરે મહેશ અને ચેતન કેક લઈને આવ્યા. :-)
કિરણ અને બાકી બધા મિત્રોનો ખુબ ખુબ આભાર. બીજી સરપ્રાઈઝ આજે મળી. નૂપુરે પણ આજે કેક મોકલાવી. 12 કલ્લાકમાં 2 કેક. ;-)
Posted by Yashpalsinh Jadeja at 8:49:00 PM
Email ThisBlogThis!Share to TwitterShare to FacebookShare to Pinterest
Labels: અંગત, કિરણ, ગાંધીનગર, પુસ્તકો, મિત્રો
Wednesday, March 16, 2016
માર્ચ ૨૦૧૫ થી માર્ચ ૨૦૧૬ સુધીમાં મારા જીવનમાં ઘણા ફેરફાર આવ્યા. ગાંધીનગર છોડી ને વડોદરા, વડોદરા થી ભરૂચ અને ભરૂચ થી ફરી પાછા ગાંધીનગર.
અને આ વખતનો ફેરફાર ઘણો મોટો છે. આસીસ્ટંટ પ્રોફેસર માંથી હવે બન્યા અસીસ્ટંટ મેનેજર. શૈક્ષણિક કારકિર્દી છોડી ને આવ્યા છીએ કોર્પોરેટ ક્ષેત્રમાં.
બંને ક્ષેત્રો ના ફાયદા-ગેરફાયદાઓ તો છે જ. અત્યારે મારા માટે એ કેહવું મુશ્કેલ છે કે કયું મને વધારે ગમે છે.
પણ એક વાત હું ખાસ મિસ કરું છું. અને એ છે મારા વાહલા વિદ્યાર્થીઓ.
જોઈએ જીવન આગળ ક્યાં લઇ જાય છે.
Posted by Yashpalsinh Jadeja at 8:45:00 PM
Email ThisBlogThis!Share to TwitterShare to FacebookShare to Pinterest
Labels: SVMIT, અંગત, કારકિર્દી, ગાંધીનગર, ભરૂચ
Thursday, December 31, 2015
2015 ના મહત્વની ઘટનાઓ
1.    વર્ષની શરૂઆત ગાંધીનગરમાં ઘર ફેરવવાથી થઇ.
2.    બીજું ઘર શોધતાં ખાસ્સી વાર લાગી પણ આખરે ખુબ જ સારું મળી ગયું અને તે પણ જુના ઘરથી ખુબ જ નજીક. એટલે સામાન ફેરવવામાં તકલીફ ઓછી પડી.
3.    નવું ઘર ખુબ જ સારું હતું અને આડોસ-પાડોસ પણ ખુબ જ સારો હતો.
4.    પણ એ ઘરમાં વધારે અમે ના ટકી શક્યાં કારણ કે મેં કૉલેજ બદલવા વિચાર કર્યો.
5.    મારા વિદ્યાર્થીઓએ ખુબ જ સરસ અને આશ્ચર્યજનક ફેરવેલ આપી.
6.    ૨૩ માર્ચ, ૨૦૧૫ ના ગાંધીનગર છોડ્યું.
7.    વડોદરાની કોલેજમાં પણ ટૂંક સમય જ રહ્યો (ત્રણ મહિના). થોડા દિવસ વડોદરા રહ્યા અને પછી ભરૂચથી વડોદરા અપ-ડાઉન કર્યું.
8.    પછી ભરૂચની કોલેજમાં લાગ્યો.
9.    દિવાળીની રજાઓમાં કચ્છ ફર્યા.
10.    અભિજીતને દીકરો આવ્યો.
નવા વર્ષેનું સ્વાગત કરતાં આપણે જુના વર્ષનું એક સર્વેક્ષણ કરીએ છે અને જુના વર્ષમાં થયેલ ભૂલો ને સુધારવાનું પ્રણ લઈએ. પણ વર્ષોથી આ બાબતમાં નિષ્ફળ જતાં એવું લાગી રહ્યું છે કે આ વર્ષે તો જુના લીધેલા પ્રણને સફળતાપૂર્વક નિભાવીએ એજ વધારે યોગ્ય છે.
Posted by Yashpalsinh Jadeja at 7:55:00 PM
Email ThisBlogThis!Share to TwitterShare to FacebookShare to Pinterest
Labels: અંગત, આદતો, ગાંધીનગર, બરોડા/વડોદરા, ભરૂચ
Wednesday, February 4, 2015
આજકાલ કરતાં આપણા લગ્નને આજે 1 વર્ષ થઇ ગયું. હું ભાગ્યશાળી છું કે તું મને જીવનસાથી તરીકે મળે. મને સહન કરવા માટે આભાર. મારું અને મને લગતી દરેક ચીજ-વસ્તુઓનું ધ્યાન રાખવા માટે આભાર. મારા પરિવારજનોનું ધ્યાન રાખવા માટે આભાર. છેલ્લે, આજની કેક અને અને વર્ષગાંઠને મનાવવા માટે તે કરેલી તૈયારીઓ માટે આભાર.
સદભાગ્યે આજે મમ્મી પણ અમારી સાથે છે અને પપ્પા પણ ગાંધીનગર આવી રહ્યા છે.
Posted by Yashpalsinh Jadeja at 10:00:00 AM
Email ThisBlogThis!Share to TwitterShare to FacebookShare to Pinterest
Labels: અંગત, કિરણ, ગાંધીનગર, લગ્નની વર્ષગાંઠ
Tuesday, February 3, 2015
આખરે નવા ઘરમાં શિફ્ટ થયા.
ટી. વી. નું કનેક્શન હજી નથી થયું. એટલે હાલ શાંતિ છે. કોઈ ટી. વી. શો કે ન્યુઝ ચેનલ નહિ જોવા મળે.
એલ.પી.જી કનેક્શન હજી આવ્યું નથી. એટલે હાલ પુરતો મહેશ નો સીલીન્ડર અને સ્ટવ વાપરીએ છીએ.
ઘર શિફ્ટ કરવું એ કપરું કામ છે.
બેડ ખોલીને ફીટ કરતાં આવડી ગયું છે.
મમ્મી, મામીસાહેબ, કિરણ અને પ્રદીપનો ઘણો આભાર. મારે ઘણી શાંતિ રહી.
Posted by Yashpalsinh Jadeja at 7:57:00 PM
Email ThisBlogThis!Share to TwitterShare to FacebookShare to Pinterest
Labels: ગાંધીનગર, ટી. વી., નવાજુની, સમાચાર
Sunday, January 11, 2015
ગઈકાલે નવી આવેલ મૂવી 'તેવર' જોવામાં આવી. 'તેવર' પોતાના તેવર બતાવવામાં નિષ્ફળ રહી. ઘણી લાંબી ફિલ્મ હતી. થાક લાગે એટલી લાંબી. જૂની વાર્તા જેવી હતી. મનોજ બાજપાઈની એક્ટિંગ સારી હતી. બાકી ચીલા-ચાલુ ફિલ્મ.
હાલ નવું ઘર શોધવાનું ચાલું  છે.
વાઈબ્રન્ટ ગુજરાત સમિત - 2015 આજ થી શરું થયું. એને લીધે ઘણાં રોડ બંધ કરવામાં આવ્યા છે. સરવાળે આમ-આદમી ને પરેશાની.
Posted by Yashpalsinh Jadeja at 11:56:00 AM
Email ThisBlogThis!Share to TwitterShare to FacebookShare to Pinterest
Labels: ગાંધીનગર, નવાજુની, ફિલ્મો
Thursday, January 1, 2015
મારા વાહલાં બ્લોગ વાચકોને હેપ્પી ન્યુ યર. આજે નવા વર્ષની ખુબ જ સુંદર શરુઆત થઇ છે. સવારે થોડા વહેલાં ઉઠીને કસરત કરી. જલ્દી થાક પણ લાગી ગયો. પણ સરવાળે મજા આવી. સાંજે કૉલેજ પરથી આવ્યા બાદ હું અને કિરણ સેક્ટર 1 માં આવેલા ગાયત્રી મંદિર ગયા અને ત્યાંના શાંત, પવિત્ર વાતાવરણનો આનંદ માણ્યો. એ પછી બાજુ માં આવેલા મહાદેવના મંદિરે ગયા અને ત્યાં આરતી ચાલુ થઇ. ઘણાં દિવસે કોઈ મંદિરમાં આરતીમાં હાજરી આપી. સારું લાગ્યું.
મંદિરેથી પાછાં આવતા વરસાદના થોડા છાંટા પડ્યા. વાતાવરણ વધારે ઠંડુ થયું.
એકંદરે ખુબજ સારી શરૂઆત થઇ નવા વર્ષની. આશા રાખું છું કે દરેક દિવસ વધુને વધુ બહેતર થાય.
Posted by Yashpalsinh Jadeja at 8:31:00 PM
Email ThisBlogThis!Share to TwitterShare to FacebookShare to Pinterest
Labels: અંગત, કિરણ, ગાંધીનગર, જીવન, તબિયત, વરસાદ, વાતાવરણ
Monday, December 29, 2014
આખરે નવો ફોન લેવામાં આવ્યો. આઈફોન 5 એસ. વધારે માહિતી મારા અંગ્રેજી બ્લોગ પર.
Posted by Yashpalsinh Jadeja at 10:29:00 PM
Email ThisBlogThis!Share to TwitterShare to FacebookShare to Pinterest
Labels: iPhone, ગાંધીનગર, ટેકનોલોજી, મોબાઈલ
Thursday, November 20, 2014
આજકાલ મેં અને કિરણે મોબાઈલમાં કેન્ડી ક્રશ સાગા ગેમ રમવાનું શરું કર્યું છે. ખુબ જ સરસ ગેમ છે.
પાણી ભરેલી ડોલ માં પડ્યા પછી મારો મોબાઈલ થોડો બગડી ગયો છે. અમુક વાર ઇયર-પીસ બરાબર ચાલે અને અમુક વાર મારે સ્પીકર પર વાત કરવી પડે.
ચેતન ભગતની નોવેલ હાલ્ફ ગર્લફ્રેન્ડ પતાવી.
રોબીન શર્માની મેગાલીવિંગ વાંચવાની ચાલુ કરી છે.
Posted by Yashpalsinh Jadeja at 1:33:00 PM
Email ThisBlogThis!Share to TwitterShare to FacebookShare to Pinterest
Labels: કિરણ, ગાંધીનગર, ચેતન ભગત, નવાજુની, પુસ્તકો, મોબાઈલ
Sunday, August 31, 2014
આજે રાત્રે જમવાનું શું બનાવું?
"આજે રાત્રે જમવાનું શું બનાવું?" - રોજ આ પ્રશ્ન નો જવાબ આપવા કરતાં એન્જીનીયરીંગ ના વાઇવા આપવા સહેલા છે. ;-)
Posted by Yashpalsinh Jadeja at 6:33:00 PM
Email ThisBlogThis!Share to TwitterShare to FacebookShare to Pinterest
Labels: અંગત, ગાંધીનગર, રમૂજ
Subscribe to: Posts (Atom)
View my complete profile
લાયસન્સ : આ વેબસાઈટ પર ના લખાણ ને કોપી કરવું નહિ.વેબસાઈટ ની લીંક આપી શકો છો.
This work is licensed under a Creative Commons Attribution-NonCommercial-ShareAlike 3.0 Unported License.
મારા વ્હાલા બાળકોને - ૧
10 વિચાર 30 દિવસ Goa Trip 2010 iPhone My Poems News Plagiarism SVMIT અંગ દાન દિન અંગત અમદાવાદ નેશનલ બૂક ફેર અમદાવાદ નેશનલ બૂક ફેર - ૨૦૧૪ અમદાવાદ નેશનલ બૂક ફેર - ૨૦૧૭ અમદાવાદમાં આદતો ઇલેક્ટ્રોનીક્સ ઈ-બૂક ઉત્પાદકતા એજ મારી માં કાંતિ ભટ્ટ કાયદો કારકિર્દી કિરણ કૉલેજ ગાંધીનગર ચંદ્રકાંત બક્ષી ચેતન ભગત જય વસાવડા જીવન ટી. વી. ટેકનોલોજી ટ્વીટર ડૉ. શરદ ઠાકર તબિયત તહેવારો દિલ્હી દિલ્હી ગેંગરેપ નવાજુની ન્યાયતંત્ર પુસ્તકો પ્રિયજન પ્રેમ ફિલ્મો ફેસબુક બરોડા/વડોદરા બાળકો બોલીવૂડ બ્લોગ બ્લોગીંગ ભરૂચ ભારત ભાવ વધારો મંટો મિત્રો મોબાઈલ યુવાવસ્થા રમૂજ રાજકારણીઓ લગ્નની વર્ષગાંઠ લેખન વરસાદ વાંચન વાતાવરણ વિજ્ઞાન વીનેશ અંતાણી શિક્ષણ શોખ સંગીત સંબંધો સમાચાર સ્ત્રીસશક્તીકરણ સ્વ વિકાસ સ્વતંત્રતા દિવસ હાસ્ય
Awesome Inc. theme. Powered by Blogger.